*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2019. gada\_\_\_. \_\_\_\_\_\_\_\_

\_\_\_\_\_\_\_\_.§

**Informatīvais ziņojums „Par veicamajiem pasākumiem Digitālās ekonomikas un sabiedrības indikatora Latvijas rādītāju uzlabošanai 2019.-2020.gadā”**

1. Pieņemt zināšanai iesniegto informatīvo ziņojumu.
2. Ekonomikas ministrijai sadarbībā ar citām ministrijām līdz 2019. gada 30. decembrim izstrādāt Digitālās ekonomikas un sabiedrības indikatora (turpmāk – DESI indikators) rādītāja “Digitālo tehnoloģiju integrācija” uzlabošanas aktivitāšu plānu laika posmam līdz 2020. gada 31. decembrim.
3. Izglītības un zinātnes ministrijai sadarbībā ar citām ministrijām līdz 2019. gada 30. decembrim izstrādāt DESI indikatora rādītāja “Cilvēkkapitāls” uzlabošanas aktivitāšu plānu laika posmam līdz 2020. gada 31. decembrim.
4. Satiksmes ministrijai izvērtēt ziņojumā atspoguļoto institūciju viedokli un sagatavot priekšlikumus, uzlabojot Latvijas sniegumu DESI indikatora rādītājā “Savienojamība”.
5. Veselības ministrijai līdz 2019. gada 30. decembrim izstrādāt DESI indikatora rādītāja “Digitālie publiskie pakalpojumi” uzlabošanas aktivitāšu plānu laika posmam līdz 2020. gada 31. decembrim.
6. Ekonomikas ministrijai, Izglītības un zinātnes ministrijai, Satiksmes ministrijai un Veselības ministrijai ņemt vērā 2018.gada 9.augusta Informācijas sabiedrības padomes sēdē identificētos DESI indikatora rādītāju elementus, kuru ietekme uz ekonomisko izaugsmi atzīta par īpaši nozīmīgu, institūciju komentāros pausto viedokli un, izstrādājot attīstības plānošanas dokumentus, ietvert pasākumus, kas sniegs ieguldījumu DESI indeksa rādītāju uzlabošanā.

Ministru prezidents A. K. Kariņš

Valsts kancelejas direktors Jānis Citskovskis